पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का कहर लोगों की सांसें छीन रहा है। बांगड़ अस्पताल में हालात बदतर हो गए हैं। न बेड है और न ही पर्याप्त मात्रा में ऑक्सीजन। पिछले महीने कोरोना के 8039 मरीज मिले थे। 62 संक्रमितों की मौत भी हो गई थी। मई के पहले ही दिन शनिवार को कोरोना के 1231 नए मरीज सामने आए।
यह अब तक का सबसे बड़ा आंकड़ा है। इसके पहले 23 अप्रैल को 1155 का सर्वाधिक आंकड़ा पहुंचा था। शनिवार को 9 संक्रमित मरीजों की कोरोना से मौत हुई। पाली एसडीएम देशलदान की रिपोर्ट भी पॉजिटिव आई। सुमेरपुर एसडीएम ऑफिस में 5 और तहसील कार्यालय में 4 कर्मचारी भी कोरोना संक्रमित हुए।
राहत की बात यह भी रही कि कोरोनाकाल में पहली बार एक साथ 1159 मरीज स्वस्थ हुए। जानकारी के अनुसार जिले में काेराेना के अब तक 22173 मरीज सामने आ चुके हैं। इनमें 16771 मरीज स्वस्थ हाे चुके हैं। शनिवार काे 1530 लाेगाें की सैंपलिंग हुई। जिले में अब तक काेराेना से 255 माैतें हाे चुकी हैं।
वर्तमान में 5402 केस एक्टिव हैं। जिले में अब तक 2,46,730 लाेगाें की सैंपलिंग हाे चुकी है। शनिवार को शिव तलाब निवासी 56 साल के व्यक्ति, बजरंग वाड़ी निवासी 56 साल के व्यक्ति, शहर निवासी 76 साल की वृद्धा, अरटिया भाकरीवाला निवासी 36 साल की महिला, वरकाणा निवासी 79 साल के वृद्ध और राजेंद्र नगर निवासी 70 साल के वृद्ध सहित जैतारण में दाे माैतें हुई।
बांगड़ अस्पताल में 290 बेड में से 83 पर कोरोना पॉजिटिव, 64 पर निगेटिव और 143 संदिग्ध मरीज भर्ती है। इनमें से 276 मरीज ऑक्सीजन पर है। जबकि 12 मरीज बाई पेप और 2 वेंटिलेटर पर है।
आरोप : सादड़ी में मौत के बाद परिजनों ने डॉक्टर पर लापरवाही का आरोप लगाया
सादड़ी में कोरोना संक्रमित मरीज की मौत के बाद परिजनों ने डॉक्टर राजेंद्र पुनमिया के खिलाफ लापरवाही का आरोप लगाया है। मृतक के भाई मुकेश ने बताया कि उसका भाई शांतिलाल प्रजापत संक्रमित था। 28 अप्रैल को रात 9 बजे उसे सादड़ी अस्पताल स्थित कोविड केयर सेंटर में भर्ती करवाया। वहां पर उसकी मौत हो गई। जब वह भर्ती हुआ, तब ऑक्सीजन चालू था।
डॉक्टर ने भाई की ऑक्सीजन हटा दी, जिससे उसकी मौत हो गई। परिजन शनिवार को कलेक्टर अंशदीप से मिले। उन्होंने डॉक्टर के खिलाफ कार्रवाई करने और मृतक आश्रितों को मुआवजा देने की मांग की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn